B4-0753, 0773, 0789, 0794, 0804, 0810 og 0825/95

Beslutning om situationen i Rwanda

Europa-Parlamentet,

- der henviser til sine tidligere beslutninger og initiativer vedroerende situationen i Rwanda, saerlig fra september ((EFT C 276 af 03.10.1994, s. 17.)) og oktober ((EFT C 323 af 21.11.1994, s. 160.)) 1994, Formandskonferencens hastemoede den 26. juli 1994, henstillingerne fra Parlamentets delegation, som besoegte Rwanda den 27.-31. juli 1994, og beslutningen om resultaterne af dette besoeg, som vedtoges paa Den Paritetiske Forsamling AVS-EU i Dakar i januar 1995,

A. der er rystet over den frygtelige massakre i Kibeho-lejren den 22. april i aar, som Rwandas Patriotiske Front foranstaltede, og som kostede tusindvis af mennesker livet,

B. der mener, at begivenheder af denne alvorlige art kun kan goere det vanskeligere for flygtningene og for de fordrevne at vende hjem, hvilket er en absolut betingelse for, at der kan opnaas national forsoning og findes en fredelig og varig loesning paa Rwanda-problemet,

C. der henviser til, at de internationale aktioner, der indtil videre er gennemfoert, ikke har haft de planlagte virkninger med hensyn til at skabe fred i landet og med hensyn til flygtninge og fordrevnes tilbagevenden med garanti for deres sikkerhed, til trods for saavel Rwandas regerings som internationale og ikke-statslige organisationers indsats,

D. der henviser til, at det internationale samfund har forpligtet sig til at yde henved 600 mio dollars til genopbygning af landet, men at det endnu ikke har indfriet sine loefter,

E. der henviser til, at de midler, som er afsat til reintegrering af flygtninge og fordrevne, kun imoedekommer 15% af den rwandiske regerings anmodninger, selv om det drejer sig om et centralt element i den for landets stabilitet noedvendige forsoning,

F. der henviser til, at flygtningenes og de fordrevnes humanitaere situation er blevet forvaerret i de seneste maaneder,

G. der er foruroliget over den svage reaktion fra regeringen i Kigali paa massakren i Kibeho,

H. der er rystet over forholdene i de yderst overfyldte rwandiske faengsler, hvor personer, der er mistaenkt for deltagelse i folkemord, holdes indespaerret,

I. der er foruroliget over foelelsen af usikkerhed i befolkningen og den voksende angst som foelge af arrestationer, massakrer, mord, voldtaegt, beslaglaeggelse af ejendom og blinde voldshandlinger,

J. der er foruroliget over den fortsatte krise i Burundi, som truer landets stabilitet og truer med at eksplodere i en ny boelge af omfattende voldshandlinger,

1. fordoemmer massakren paa hutu-flygtningene i Kibeho-lejren;

2. opfordrer regeringen til i fuldt omfang at samarbejde med den uafhaengige internationale undersoegelseskommission, der er blevet nedsat for at finde frem til de ansvarlige for massakren og bringe disse for en domstol saa hurtigt som muligt;

3. opfordrer EU og dens medlemsstater til at bidrage til en hurtig gennemfoerelse af FN's Sikkerhedsraads afgoerelse om at oprette et internationalt tribunal, som skal doemme i sagerne mod de ansvarlige for folkedrabet, da dette er en vaesentlig forudsaetning for national forsoning;

4. anmoder de lande, som i oejeblikket giver rwandiske krigsforbrydere asyl, om at udlevere dem, saa de kan blive doemt ved den internationale domstol, der er nedsat til det formaal; glaeder sig over de belgiske myndigheders arrestation af Alphonse Higanivo og Vincent Ntezimana, der begge formodes at vaere skyldige i folkemord, og anmoder de oevrige medlemsstater om at arrestere personer, der mistaenkes for at have begaaet folkemord, og som opholder sig paa deres omraade;

5. understreger det bydende noedvendige i, at FN snarest muligt soerger for sikkerhed i flygtningelejrene i Zaire, Burundi, Tanzania og Uganda, idet de ofte danner rammerne for genoprettelse af de vaebnede militser, der var ansvarlige for folkemordet i 1994;

6. opfordrer myndighederne i Rwanda til at respektere menneskerettighederne og garantere hele civilbefolkningens sikkerhed overalt i landet og afstaa fra at tage skridt, der kunne bringe flygtningenes tilbagevenden og den nationale forsoningsproces i fare;

7. anmoder de af Den Europaeiske Unions medlemsstater, som er faste medlemmer af FN's Sikkerhedsraad, om der at opfordre til, at der traeffes de fornoedne foranstaltninger til at standse massakrerne i Rwanda;

8. opfordrer Sikkerhedsraadet til at yde flygtningene beskyttelse under deres tilbagevenden;

9. opfordrer ECHO til at paatage sig en strategisk rolle med henblik paa sammen med ikke-statslige og internationale organisationer at koordinere den humanitaere hjaelp til landene i omraadet og saerlig til flygtningelejrene i Zaire, Rwanda og Burundi;

10. opfordrer Europa-Kommissionen til at yde stoette til en omgaaende reorganisering af retssystemet og til en forbedring af forholdene i faengslerne;

11. opfordrer Kommissionen til at samordne den bistand, der er lovet den rwandiske regering og insisterer paa, at den humanitaere hjaelp og genopbygningshjaelpen ikke boer begraenses eller suspenderes;

12. gaar staerkt ind for, at der i forlaengelse af Arusha-aftalerne og med deltagelse af alle demokratiske kraefter i det rwandiske samfund afholdes en regional konference for fred, sikkerhed og stabilitet som oensket af FN's Sikkerhedsraad og planlagt af Raadet og Europa- Kommissionen, og opfordrer den rwandiske regering og de oevrige lande i regionen til at gribe denne lejlighed;

13. opfordrer Raadet til at opfylde sine forpligtelser over for samtlige lande i regionen og til at aflaegge beretning til Europa-Parlamentet om opfoelgningen af dets beslutninger;

14. paalaegger sin formand snarest at sende denne beslutning til Raadet, Kommissionen, medlemsstaternes regeringer og parlamenter, regeringen i Rwanda, FN's Generalsekretariat og formanden for FN's Sikkerhedsraad, generalsekretaeren for Den Afrikanske Enhedsorganisation (OAU) og formaendene for Den Paritetiske Forsamling AVS-EU.